Харолд 220412

**Құдай - біздің Қамқоршымыз**

**екіншісі**

***"Әкенің сәбиіне жаны ашығаны іспетті,***

***Жаратқан Иеміз де Өзін қастерлегендерге***

***Дәл сондай мейірім мен жанашырлық көрсетеді.***

***Неден жаратылдық, соны түгел біледі,***

***Топырақтан екеніміз Оның есінде. "***

***(Забур 102:13-14)***

 Забур 27:9-да, қойды көтеріп алып жүрген бағушының бейнесі бар және Забур жыршысы мұны бізге тым әлсіз және өзіміз әрі қарай жүре алмаған кезді бейнелеп көрсету үшін қолданады. Сондай ақ, аяқ іздері туралы бір әдемі оқиға есіңізде ме? Бір адам Құдайдан: "Егер сен менің қасымда жүрген болсаң, неліктен құмның үстінде тек бір адамның іздері көрінеді?" деп сұраған еді. Сонда Құдай: «Өйткені, әлсіз кезіңде, мен сені қолыма алып көтеріп жүрдім», - деп жауап берді.

 Сондай-ақ Мысырдан шығу 19:4 және Заңды қайталау 32:11-дегі, балапандарын қанаттарымен тасыған қыран туралы бейнелеу де бар. Бірақ сіз: «Бұл тек қана бейнелеулер ғой! Құдайдың қиын кездерде менімен бірге жүретінін нақты қайдан біле аламын?» деп сұрауыңыз мүмкін.

 Исаның: “Мен сені ешқашан тастап та кетпеймін, жалғыз да қалдырмаймын” (Еврейлерге 13:5) деген уәдесі есіңізде ме? Ол тағы да: “Мен бұл дүниенің ақыр соңына дейін әр күні өздеріңмен бірге болып, сендерге жар боламын!”,— деді (Матай 28:20). Бақташының, әкенің және қыранның сол бейнелері сізді жігерлендіру үшін айтлылған.

 Бір күні сіз артыңызға қарап, сол қиын кезде Құдайдың қолы сізбен бірге болғанын көретін боласыз, тіпті сол кезде ештеңе сезбеген болсаңыз да, Оның қап-қараңғы алқапта сізбен бірге, сізді қолына көтеріп алып жүргенін түсінетін боласыз. Сіздің эмоцияларыңыз сізді қол бұлғап, бәрін тастауға шақырған кезде, осы сөздерді, есіңізде сақтыңыз.